2021 හා 2022 වසරවල ශ්‍රී පාද වන්දනා වාරය උඳුවප් පුන් පොහොය දිනෙන් ආරම්භ විය. එසේ ආරම්භ වන්නා වූ ශ්‍රී පාද වන්දනා සමය 2022 වසරේ වෙසක් මස පුර පසළොස්වක පොහොය දිනෙන් නිමාවට පත්වේ. කොවිඩ් වසංගත තත්ත්වය හමුවේ වසර දෙකක කාලයක් දෙස් විදෙස් බැතිමතුන්ට නිසි පරිදි ශ්‍රී පාද වන්දනාවේ යෙදීමට නොහැකි විය. එවැනි තත්ත්වයක් මත සෞඛ්‍ය උපදෙස්වලට අනුකූලව මෙවර ශ්‍රී පාද වන්දනාවේ යෙදීමට දෙස් විදෙස් සංචාරකයන්ට අවකාශ ලබා දී තිබේ. මාස හයක් පුරාවට දිවා රාත්‍රී දෙකෙහිම ලක්ෂ සංඛ්‍යාත විවිධ ජාතීන් මෙන්ම විවිධ ආගම් අදහන්නන් සිරිපා වන්දනාවේ යෙදෙති. ගල් පඩි නගිමින් දැඩි සීතල මැද්දේ වැඩි දුරක් පා ගමනින් යමින් වන්දනාමාන කිරීමට ලෝකයේ ඇති එකම පූජා භූමිය ලෙස සමනල කඳු වැටියේ ඉහළම ස්ථානයේ පිහිටි ශ්‍රී පාදස්ථානය සැලකේ. එය වූ කලී ලක්ෂ සංඛ්‍යාත බෞද්ධයන්ගේ මුදුන් මල්කඩක් බඳු ඵෙතිහාසික මෙන්ම අතිසුන්දර වූ පූජා භූමියකි.
2021 හා 2022 වසරවල ස්‍රී පා වන්දනා වාරය ආරම්භ වුනේ කවදාද?
උඳුවප් පුන් පොහොය